**Ασκήσεις 27-29 Python**

27. Να γραφεί πρόγραμμα της Python το οποίο θα διαβάζει τα ονόματα και τα βάθη 20 λιμνών, καθώς και τη χώρα στην οποία βρίσκονται, και θα τα αποθηκεύει σε τρεις λίστες. Το πρόγραμμα πρέπει να εμφανίζει όλες τις σχετικές πληροφορίες της πιο βαθιάς λίμνης.

28. Να γίνουν τα παρακάτω:

a. Γράψτε μια συνάρτηση με όνομα Kelvin\_to\_Fahrenheit η οποία θα δέχεται μια θερμοκρασία σε βαθμούς Kelvin μέσω των παραμέτρων της και θα επιστρέφει την ισοδύναμη θερμοκρασία σε βαθμούς Fahrenheit .

b. Γράψτε μια συνάρτηση με όνομα Kelvin\_to\_Celsius η οποία θα δέχεται μια θερμοκρασία σε βαθμούς Kelvin μέσω των παραμέτρων της και θα επιστρέφει την ισοδύναμη θερμοκρασία σε βαθμούς Celsius .

c. Χρησιμοποιώντας τις συναρτίσεις Kelvin\_to\_Fahrenheit και Kelvin\_to\_Celsius που αναφέρθηκαν παραπάνω, γράψτε ένα πρόγραμμα της Python το οποίο θα διαβάζει (με χρήση κατάλληλων μηνυμάτων) μια θερμοκρασία σε βαθμούς Kelvin και κατόπιν θα εμφανίζει τις ισοδύναμες θερμοκρασίες σε βαθμούς Fahrenheit και σε βαθμούς Celsius.

Δίνονται οι σχέσεις: 𝐾𝑒𝑙𝑣𝑖𝑛=𝐹𝑎ℎ𝑟𝑒𝑛ℎ𝑒𝑖𝑡(9/5)+459.67 𝐾𝑒𝑙𝑣𝑖𝑛=𝐶𝑒𝑙𝑠𝑖𝑢𝑠+273.15

29. Να γίνουν τα παρακάτω:

Α. Να γραφεί συνάρτηση με όνομα display\_menu που να εμφανίζει το επόμενο μενού:

1. Μετατροπή από μέτρα σε μίλια

2. Μετατροπή από μίλια σε μέτρα

3. Έξοδος

Β. Να γραφεί συνάρτηση με όνομα meters\_to\_miles η οποία θα δέχεται μια τιμή σε μέτρα μέσω των παραμέτρων της και στη συνέχεια θα εμφανίζει το μήνυμα «ΧΧ μέτρα είναι ίσα με ΥΥ μίλια», όπου ΧΧ και ΥΥ είναι οι αντίστοιχες τιμές μέτρων και μιλίων.

Γ. Να γραφεί συνάρτηση με όνομα miles\_to\_meters η οποία θα δέχεται μια τιμή σε μέτρα μέσω των παραμέτρων της και στη συνέχεια θα εμφανίζει το μήνυμα «ΧΧ μίλια είναι ίσα με ΥΥ μέτρα», όπου ΧΧ και ΥΥ είναι οι αντίστοιχες τιμές μιλίων και μέτρων.